
ELŐTERJESZTÉS

(a Képviselő-testület 2024. június 26-i ülésére)

tárgy:
Beszámoló a Homokhátsági Regionális Hulladékgazdálkodási Önkormányzati Társulás 2023. évi költségvetés végrehajtásáról
A Társulási beszámolóra vonatkozó előterjesztést az alábbiak figyelembe vételével készítettük el: 

· az államháztartásról szóló 2011. évi CXCV. törvény, 

· a költségvetési szervek tervezésének, gazdálkodásának, beszámolásának rendszeréről szóló kormányrendeletek, 

· a Magyarország 2023. évi központi költségvetéséről szóló 2022. évi XXV. törvény,

· társulási döntések, kötelezettségvállalások

I.  A 2023. évi költségvetési beszámoló elkészítésének operatív lebonyolítása

· A 2023. évi társulási költségvetési beszámolónak a Magyar Államkincstár felé történő jelentés feladása érdekében a csongrádi Polgármesteri Hivatal a zárlati munkálatokat elvégezte. Ennek keretében az eszközeinket, forrásainkat számba vettük, vevő-szállítói, valamint egyéb analitikus és főkönyvi nyilvántartások egyeztetését elvégeztük, könyvviteli mérleget, maradvány kimutatást elkészítettük. 

· Lefolytattuk a szükséges egyeztetéseket a települési önkormányzatokkal.

· Elkészítettük a 2023. évi költségvetési előirányzatok előírását, módosítását.

· Elkészítettük a vagyonnyilvántartás statisztikai adatait tartalmazó jelentést.

II. A 2023. évi költségvetési beszámoló szöveges indoklása

2011. augusztusában a 82 önkormányzat képviselő–testületei elhatározásával megalakult a Homokhátsági Regionális Hulladékgazdálkodási Önkormányzati Társulás. A tagok a Homokhátsági Regionális Hulladékgazdálkodási projekt továbbfejlesztése mellett kötelezték el magukat annak érdekében, hogy teljesíthetővé váljanak a Hgt-ben, illetőleg az országos hulladékgazdálkodási stratégiában 2008–2016. időszakra megfogalmazott hulladékgazdálkodási célok.

A hulladékgazdálkodási rendszer továbbfejlesztésével kapcsolatban a Támogató Környezeti és Energiahatékonysági Operatív Program (KEHOP) „Az előkezelés, a hasznosítás és az ártalmatlanítás alrendszereinek fejlesztése a települési hulladék vonatkozásában” tárgyú felhívásra 1084/2016 (II.29.) Korm. határozattal elfogadott éves fejlesztési keretben nevesítésre került a Homokhátsági Regionális Hulladékgazdálkodási Önkormányzati Társulás, mely 2017.02.09-én támogatási kérelmet nyújtott be, melyet a támogató 2017.02.28. napon kelt támogató döntés szerint vissza nem térítendő támogatásban részesített.

A projekttel szembeni szakmai elvárás a projektterületen élők megfelelő hulladékgazdálkodási közszolgáltatással történő ellátásának biztosítása az Országos Hulladékgazdálkodási Közszolgáltatási Tervnek megfelelően. A projekt keretében a Homokhátság térségi hulladékgazdálkodási rendszerek komplex továbbfejlesztése valósult meg. A fejlesztés célja – az Országos Hulladékgazdálkodási Közszolgáltatási Terv céljaival megegyezően – az anyagában történő hasznosítás arányának növelése érdekében az elkülönített gyűjtés kiemelt fejlesztése, különös tekintettel a zöldhulladékok, valamint az elektronikai, a papír-, a műanyag és az üveghulladékok területén. Kiemelt cél továbbá az előkezelési és haszonanyag előállítási tevékenység alrendszereinek fejlesztése az ártalmatlanítás jelentős csökkentése érdekében

A projekt előkészítése és megvalósítása elszámolható költségeinek finanszírozása a Kohéziós Alapból és a hazai központi költségvetési előirányzatból vissza nem térítendő támogatás formájában valósult meg. A projekt kezdő időpontja 2016.12.16. a fizikai befejezés napja 2023.12.01.

A 9. számú módosított támogatási szerződés alapján a projekt összköltsége 1.922.812.659,-Ft, az elszámolható nettó összköltsége 1.907.587.836,-Ft, a megítélt támogatás összege 1.718.706.577,-Ft. A projekt Európai Bizottság felé el nem számolható, le nem vonható áfa tartalma 15.224.823,-Ft

III/A. Bevételek (1. sz. melléklet) 


A Társulás összes bevétele 129.996.683,-Ft, mely a módosított előirányzatra vetítve 57,1 %-os teljesítésnek felel meg. 

Az összbevételen belül az egyéb működési célú támogatások bevételei államháztartáson belülről 22.077.000,-Ft-ra (100,0%), a működési bevétel 102.897.594,-Ft-ra (51,3%) teljesült, mely tagdíjbevételt 19.111.950,-Ft, bérleti díj ellenértékét 56.683.708,-Ft, ezekhez kapcsolódó kiszámlázott áfát 20.464.826,-Ft, áfa visszatérülést 3.598.000,-Ft, kamatbevételt 26,-Ft, biztosító által fizetett kártérítést 3.035.484,-Ft és egyéb működési bevételt 3.600,-Ft tartalmaz. Az előző év költségvetési maradványának igénybevétele 5.022.089,-Ft-ra (100,0%) teljesült.

Az egyéb működési célú támogatások bevételei államháztartáson belülről a KEHOP-3.2.1-15-2017-00012 azonosító számú projekt költségelemeinek kifizetésére érkezett támogatásaként, a saját bevétel az üzemeltetésre átadott eszközök bérleti díjából, tagdíj bevételből, áfa visszatérülésből, kamatbevételből és biztosító által fizetett kártérítésből realizálódott. 

III/B. Kiadások (1. sz. melléklet)

A Társulás összes kiadása 121.894.186,-Ft-ra teljesült, mely a módosított előirányzatra vetítve 53,5%-os teljesítésnek felel meg.
Az összkiadáson belül a személyi juttatás 9.720.000,-Ft-ra (100,0%), a járulék 1.235.923,-Ft-ra (97,8%) teljesült. Az egyéb működési kiadás 6.800.000,-Ft (100,0%), a dologi kiadások tényszáma 69.240.694,-Ft (99,0%) a felújítási kiadás 8.397.569,-Ft-ra (7,4%), a felhalmozási célú visszatérítendő támogatások, kölcsönök törlesztése államháztartáson belülre 26.500.000,-Ft (100,0%) teljesült. 

A személyi juttatások a tisztségviselők éves tiszteletdíját tartalmazza, a járulékok a törvény szerinti munkaadókat terhelő járulékokat.

Az egyéb működési célú kiadások a Csongrádi Polgármesteri Hivatal részére, megállapodás alapján ellátott gazdálkodási feladatok ellentételezését tartalmazza. A dologi kiadások között a társulás működési kiadásai, üzemeltetési kiadások, szolgáltatási kiadások, mint jogi segítségnyújtás a KEHOP-3.2.1-15-2017-00012 számú projekt pr és szemléletformálás szolgáltatások és az ezekhez kapcsolódó áfa szerepel. A felhalmozási célú kiadás a KEOP projektből megvalósult bérbe adott eszközök felújítását tartalmazza. 
IV. Maradvány (2. sz. melléklet)

Az alaptevékenység költségvetési bevételei 124.974.594,-Ft, az alaptevékenység költségvetési kiadásai 121.894.186,-Ft, így az alaptevékenység költségvetési egyenlege 3.080.408,-Ft. Az alaptevékenység finanszírozási bevétele 5.022.089,-Ft, az alaptevékenység finanszírozási egyenlege 5.022.089,-Ft, így az alaptevékenység maradványa 8.102.497,-Ft, mely kötelezettséggel terhelt, felhasználását 2/b. számú melléklet szerint tervezzük felhasználni felújítási kiadásokra. 
V. A vagyon alakulása (3. sz. melléklet)

„A” eszközök

A nemzeti vagyonba tartozó befektetett eszközök értéke 2.832.199.656,-Ft, a pénzeszközök állománya 8.102.497,-Ft, követelések értéke 276.851.748,-Ft, egyéb sajátos elszámolások 2.633.000,-Ft. 

Az eszközök állománya 3.119.786.901,-Ft.

 „B” források

A saját tőke állománya 3.092.379.401,-Ft. Ebből egyéb eszközök induláskori értéke és változásai 21.408.302,-Ft, felhalmozott eredmény 3.558.399.680,-Ft, mérleg szerinti eredmény -487.428.581,-Ft. Kötelezettségek állománya 26.500.000,-Ft, passzív időbeli elhatárolások 907.500,-Ft. A források állománya a fentiek alapján 3.119.786.901,-Ft.

A teljes beszámoló anyaga a Polgármesteri Hivatal lakosságkapcsolati menedzsernél megtekinthető.

A fentiek alapján javaslom, hogy a Képviselő-testület a Homokhátsági Regionális Hulladékgazdálkodási Önkormányzati Társulás 2023. évi működéséről szóló beszámolót fogadja el.
Kiskőrös, 2024. június 18.

                                                                                                       

Domonyi László sk.

                                                                                                             

    polgármester           

Határozat tervezet

                 A Képviselő-testület a Homokhátsági Regionális Hulladékgazdálkodási Önkormányzati Társulás 2023. évi működéséről szóló beszámolót elfogadja.

